JUMAL KÕNELEB
Tere jälle! Kas pole imetore teada,
et olenemata kuitahes rasketest olukordadest,
on Jumal suurem.
Isegi, kui olukorrad, aeg ja koht, milles sa elad, on keerulised,
on Jumalariik ikkagi meie sees.
See, kes on meie sees, on suurem, kui see, kes maailmas.
Piibel ütleb nii.
Oleme rääkinud Jumalariigist.
Sellest riigist, millest Jeesus maa peal käies
ja inimeste seas liikudes rääkis, et Jumalariik on ligi tulnud.
Teine tõlge ütleb, et Jumalariik on nüüd siin.
Jeesus ei tulnud kuulutama ainult päästet,
Ta tuli kuulutama ka Jumalariiki.
Täna me räägime väga huvitavast asjast.
Ühel ajahetkel rääkis Jeesus Jumalariigi võtmetest.
Matteuse evangeeliumi 16:19 räägib Jeesus Peetrusega.
Ta ütleb: "Ma annan sulle taevariigi võtmed."
Taevariigi võtmed.
Mitte need, millega saab pärlivärava avada,
kui Taevasse jõuame.
Nagu Peetrus teeks selle lahti, et teised ka pääseks sisse. Ei.
Kuula, mida Jeesus ütleb:
"Ja mis sa iganes kinni seod maa peal, see on seotud ka taevas,
ja mis sa iganes lahti päästad maa peal,
see on lahti päästetud ka taevas.”
Millise võtme, autoriteedi ja väe andis Jeesus Peetrusele.
Mida iganes sa seod, see on seotud
ja mida sa lahti päästad, on lahti päästetud ka Taevas.
Sama autoriteet ja vägi on antud meile kõigile usklikele.
Hiljem, Matteuse evangeeliumis 18:18
ütleb Jeesus sama asja kõikidele jüngritele.
"Tõesti, ma ütlen teile,
mis te iganes kinni seote maa peal, on seotud ka taevas,
ja mis te iganes lahti päästate maa peal,
on lahti päästetud ka taevas."
Kõik, mille me seome, on seotud
ja mille iganes me lahti päästame, see on lahti päästetud.
Tohutu vägi, autoriteet ja võti.
Me pole oma olukordade orjad, vaid oleme taevariigi kodanikud,
kellel on õigused, aga kellel on ka vägi.
Meelevald siduda ja lahti päästa.
Imeline! Mille jaoks me vajame sellist väge?
Miks meil seda vaja peaks olema?
Me mõtleme nii kergelt, et me ei saa midagi parata -
olukorrad on, nagu on. Ma ei saa midagi teha selles osas.
Aga Jeesus ütleb nii. Mida Ta sellega mõtleb?
Kui elu oleks üks lillepidu, siis sellist väge polekski vaja.
Aga nii kaua, kui elame pattulangemise järgses maailmas,
käib meie hinge ja elu üle võitlus.
Käib võitlus hingevaenlase saatana ja Jumalariigi vahel.
Vahel on see võitlus üsna konkreetne meie igaühe elus.
Mina ja Joy ei ole tõesti mingid erandid selles.
Oleme võidelnud erinevatel elualadel.
See on aga jällegi üks uus Taevariigi saladus,
mille mõistmine andis meile jälle võtmed ja mõistmise,
andis ilmutuse asjadest, millest me ei teadnud varem midagi.
See, et meil usklikena on autoriteet ja vägi vaenlase üle.
Me ei vajaks muidu autoriteeti, aga me oleme võitluses.
Piibel ütleb, et meil ei ole võitlemist liha ja vere vastu,
me ei pea võitlema teineteisega,
kuigi mõnikord on inimesed need, keda vaenlane kasutab.
Ta kasutab ka meid.
Piibel aga ütleb selgelt,
et meil ei ole võitlemist liha ja verega,
vaid taevaaluste vaimude ja meelevaldadega.
Nende vastu on meile antud autoriteet.
Tean, et see võib tunduda imelik, aga see on tõde.
Me ei peaks elama sellist elu, et pimedus valitseb meie üle
ja me ei saa selles osas justkui midagi teha.
Luuka 9:1 ütleb Jeesus seda otse.
"Kutsunud kokku need kaksteist,
andis Jeesus neile väe ja meelevalla kõigi kurjade vaimude üle
ja meelevalla haigusi ravida
ning läkitas nad kuulutama Jumala riiki ja parandama haigeid."
Kas pole vägev! Jeesus ei saatnud neid kuulutama vaid evangeeliumi,
vaid kuulutama Jumala riiki ja parandama haigeid.
"Nii nad läksid välja ja käisid mööda külasid,
kuulutasid evangeeliumi ja tegid haigeid terveks kõikjal."
"Ja kui apostlid pöördusid tagasi, jutustasid nad Jeesusele,
mida kõike nad olid teinud. Ja Jeesus võttis nad kaasa
ning läks ära üksindusse,
linna poole, mida hüütakse Betsaidaks."
Apostlid tulid tagasi
ja Jeesus andis neile meelevalla tallata kogu vaenlase väe peal.
Ja siis, kui nad tagasi tulid...
Jeesus oli nad läkitanud ja andnud neile sellise meelevalla
ja sellise autoriteedi, öelnud sellised sõnad.
Ta andis, Jeesus andis,
Jumal andis neile väe ja meelevalla:
"Ole lahke, siin on sulle vägi ja meelevald
kõigi kurjade vaimude üle ja vägi tervendada haigeid!"
"Aga need seitsekümmend [kaks] pöördusid rõõmuga tagasi"
Nad olid hämmingus.
Nad olid proovinud väge, mida Jeesus andis.
Siis nad ütlesid nii:
Issand, ka kurjad vaimud alistuvad meile sinu nime mõjul!”
Tema ütles neile:
Ma nägin saatanat kui välku taevast maha langevat.
Vaata, ma olen andnud teile meelevalla"
Ta ütleb seda meile kõigile. "Ma olen andnud teile."
Jeesus on andnud meile meelevalla kõndida madude ja skorpionide peal
ja vaenlase kogu väe peal ja miski ei tee teile iial kahju.
Kas Ta tõesti ütleb nii?
Mina lugesin kirjakoha 12 jüngrist,
sina mainisid teist kohta, kus oli räägitud seitsmekümnest.
See ei käinud seega ainult jüngrite kohta,
vaid kõigi Tema järgijate kohta. Ka sinu ja minu kohta.
Jeesus on sullegi andnud meelevalla tallata kogu vaenlase väe peal
ja miski ei tee sulle kahju.
Teisiti öeldes,
kui sa seisad vaenlasele vastu, siis sina võidad.
Minul, Joyl ja sinul on meelevald vaenlase üle.
Ta ei ole mingi hirmus ja uskumatult kohutav koletis,
kelle vastu me kuidagi ei saa.
Istume ja palume, et Jumal teeks midagi.
Jeesus andis meile meelevalla ja autoriteedi vaenlase üle.
See oli selline asi,
mis vähemalt minu elus andis uue usu sellesse,
et ma ei pea taluma igasugust pimedust.
Olgu haigus või masendus või majanduslikud raskused,
mis tekitavad vahel tunde, et miski ei õnnestu,
midagi on siin mäda!
Sinul ei pruugi midagi viga olla, sul on lihtsalt vastane.
Sa saad tõusta sellele vaenlasele vastu,
teades, et sul on autoriteet ja meelevald selle üle.
Apostlite tegude raamatus 10:38 on kirjutatud:
"Te teate seda, kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes."
Ta siis käis maad mööda ja tegi head.
"ja parandades kõiki kuradi poolt rõhutuid,
sest Jumal oli temaga."
Luuka 22:29 on kirjutatud vägevalt Jeesuse sõnad:
"Ja mina sean teile kuningriigi,
nõnda nagu minu Isa mulle on seadnud."
Kuningriigi. Kuningliku võimu.
Ka Ilmutusraamatus kutsutakse meid kuninglikuks preesterkonnaks.
Meil on positsioon, mis on kaugelt üle paljude mõeldava,
et me oleme viletsad inimesed, kes ei saa millegi vastu midagi.
See ei ole tõsi!
Sa oled kuninglik preesterkond,
Sulle on antud kuninglik võim pimeduse vägede üle.
Sa võid tõusta nende vastu, kes sinu elu ahistavad,
ja võita.
Aga, kui läheme lahingusse pimeduse vägede vastu
ja see on tõesti vahel lahing, siis peame mõistma,
et võitluses pimeduse vägede vastu läheb vaja usku.
Jakoobuse kirjas 4:7 on kirjutatud nii:
"Alistuge siis Jumalale!
Pange vastu kuradile, siis ta põgeneb teie juurest."
Esmalt öeldakse, et alistuge Jumalale.
Ja see on tõesti oluline, et anname kogu oma elu Issandale
ning hakkame Teda järgima
ning seda kutset, mis Temal on meie elu jaoks.
Kui käime täielikult omi radu ja teeme, mis pähe tuleb,
siis meil pole seda autoriteeti, mida me igatseme.
Sellisel juhul oleme ise oma elu peremehed.
Aga kui anname kogu oma elu Issandale
ja järgime Teda nii hästi kui oskame,
siis on meil ka õigus ja meelevald vaenlase vägede üle.
Jeesus lubab ja Piibel lubab, et kui me alistume Jumalale
ning seisame vastu kuradile, siis ta põgeneb meie eest.
Aga 1Peetruse 5:9 ütleb: "Tema vastu seiske kindlalt usus,
teades, et neidsamu kannatusi
on pandud kogema kogu kristlaskond maailmas."
Esimest korda kuulsin seda õpetamas jutlustaja Graham Powelli.
Ta oli kõnelemas meie koguduses ja rääkis oma elu kohta,
et ta oli kannatanud väiksest peale erinevate hirmude all.
Need hirmud vaevasid teda nii, et sageli ei jäänud ta magamagi.
Ta nägi õudusunenägusid ning hirmud ahistasid teda väga.
Ta ei julgenud inimestega suhelda, kartis inimeste reaktsioone
ja igasugused muud hirmud vaevasid teda.
Ta läks oma pastori juurde ja küsis, mida peaks tegema.
Üks pastor soovitas lugeda rohkem Piiblit.
Ta lugeski rohkem, kui kunagi varem,
aga ei saanud hirmudest lahti.
Teine soovitas paastuda.
Siis ta paastus, nii palju, kui suutis,
aga need hirmud ahistasid teda ikka edasi.
Kolmas soovitas palvetada rohkem. Siis ta palvetas ja luges Sõna
ja paastus ja palvetas ja luges Sõna ja paastus.
Aga hirmud hoidsid teda ikka aheldatuna.
See jätkus aastaid ja ta oli lootust kaotamas,
kuni ta sai ilmutuse ja õpetust sellest, et hirm ei ole Jumalast.
Hirm on vaenlase vaimne jõud,
pimedust toov asi, mis ei kuulu üldse tema ellu
ning tal on autoriteet ja meelevald selle üle.
Tema asi pole paastuda ega palvetada ja lugeda Sõna,
vaid seista vastu pimedusele ning siis see põgeneb tema juurest.
Ja ta alustaski sellega -
seisis oma hirmudele vastu
ja hakkas seda sõitlema Jeesuse võimsal nimel.
Ta sõitles seda ja käskis sel lahkuda oma elust.
Ta õpetas ja rääkis,
kuidas alguses tundus, et hirm läheb suuremaks.
Veidi sedamoodi, nagu siis,
kui Iisraeli rahvas oli teel tõotatud maale
ja Mooses ütles, et nüüd me lahkume.
Vaarao hoopis tugevdas haaret ja sageli see ongi nii,
et kui püüame millegist vabaneda, siis vaenlane tugevdab haaret,
sest ta teab, et me saime enda kätte toimiva relva.
See on ainult tema lootusetu katse, nagu oli Iisraeli rahva suhtes.
Orjus ei kestnud kaua,
sest siis järgnes üks ime teisele ja nad said vabaks.
Graham Powell'i sõnul seisis ta sellele hirmule vastu,
sellele vaatamata, et see tundus teda rohkem haaravat.
Ta seisis sellele vastu Jeesuse nimel ja käskis seda, öeldes:
"Tagane minust, Jeesuse nimel!
Ma ei taha sind enam oma ellu! Tagane Jeesuse nimel!"
Kui ta nii kogu aeg tegi,
tundis ta nagu oleks nöör tasapisi läbi lõigatud
ning ühel hetkel see katkes.
Ja ta oli vaba. Ta oli vaba.
Luuka evangeeliumis 10:17 ütlevad jüngrid:
Issand, ka kurjad vaimud alistuvad meile sinu nime mõjul!”
Sinu nime mõjul.
See toimus Kolgatal, kui Jeesus suri ristil
ja Ta läks siis surmavalda kuni põrguni välja,
ning võitis seal Saatana ja võttis talt kõik võimu.
Saatan pani ta avaliku häbi aluseks,
aga Isa täitis Jeesuse ülestõusmise väega
ning äratas Ta surnuist üles.
Jeesus tõusis võitjana ja Ta võitis sel hetkel
kõik pimeduse võimu ja kogu surma võimu.
Jeesusel on see meelevald, Jeesusel on see vägi.
Jeesuse nimes.
Kui me palvetame Jeesuse nimel, isegi kui oleme kuitahes väikesed,
kui nõrgad tahes, lapsed, vanurid või täiesti tavalised inimesed.
Kui kasutame Jeesuse võimsat nime,
siis vaenlane peab kuuletuma.
Vaata, kirjas filiplastele 2: 9,10 on öeldud:
"Seepärast on Jumal tõstnud ta kõrgemaks kõrgest
ja annetanud talle selle nime, mis on üle iga nime,
et Jeesuse nimes nõtkuks iga põlv nii taevas (st. inglid)
kui maa peal (inimesed) kui maa all (vaimud, deemonid)."
Kõikide põlved peavad nõtkuma Jeesuse nimes.
Kõigis kolmes maailmas olevad olendid
peavad kummardama Jeesuse nime ees.
Jeesuse nimi valitseb Saatana üle ja kogu tema kuningriigi üle.
Meile on antud see nimi ja nad võivad seda kasutada.
Ilma hirmuta.
Piibli sõnul on meile antud terve sõjavarustus,
sest see on vahel ränk võitlus.
Sageli me palvetame
ja kuulutame enesele seda sõjavarustust,
tuletame meelde, et meil on päästekiiver, õiguserüü, usukilp,
tõevöö, vaimumõõk ja jalas valmidus minna kuulutama.
Selles varustuses me võitleme.
Aga meil on ka Jeesuse nimi,
milles tõesti on see autoriteet ja vägi.
Mäletan, kuidas Graham Powell tõi oma jutluses ühe võrdluse.
Meie sõnad on nagu kuulid.
Et need lendaks ja teeks seda, mille jaoks neid tulistatakse,
on vaja püssirohtu. Ja püssirohi on meie usk.
Kui me võitleme vaenlase vastu,
siis Piibel soovitab seista talle vastu kindlalt usus.
Kui ütleme pooleldi hirmul olles:
"Jeesuse nimel, tulgu vabadus... võibolla..."
See ei aita.
Mäletan seal koosolekul kuuldut ja tahan paluda keset saadet sulle,
sest mäletan, et kui Graham Powell kuulutas,
et usk on nagu kuul,
siis minusse tuli kindlus ja teadlikkus selle kohta,
et kui ma käsin vaenlasel lahkuda, siis ta lahkub.
Ja ma tahan kuulutada seda sama kindlust sinule.
Luuka evangeeliumis 7:8 on imeline lugu väepealikust,
kes teadis, milline autoriteet on temal ja milline Jeesusel.
Ta palus tervendada oma teenija ja ütles Jeesusele:
"Piisab, kui ütled vaid sõna ja minu teenija saab terveks."
"Minagi olen ju valitsusalune, aga minu alluvuses on sõdureid,
ja kui ma ütlen ühele: Mine ära!”, siis ta läheb,
ja teisele: Tule siia!”, siis ta tuleb,
ja oma teenrile: Tee seda!”, siis ta teeb.”
Tahan kuulutada su ellu nüüd ja praegu
seda usku ja autoriteeti,
et kui sina ütled vaenlasele: "Tagane!", siis ta taganebki.
Sul on see autoriteet ja see toimib.
See on nii, nagu meil oleks imeline valge, puhas ja sisustatud elutuba
ja see sümboliseerib meie elu, meie südant, meie eluvaldkonda.
Kaunis, tore ja trendikas valge elutuba.
Ja siis tuleb sinna elutuppa räpane siga.
Me ei ütle ju sellele seale: "Pisike notsu, kas läheksid välja?"
Kui näeme, et see siga läheb minu uue valge diivani poole,
siis ma karjun selle sea peale ja haaran tal turjast kinni.
Ma viskan ta välja.
Nii peab mõnikord tegema, kui haigus püüab rünnata,
kui haigus tahab hävitada ja tappa.
Ma tahan seda selgitada, sest te võibolla imestate mõnikord,
miks ma olen nii vihane?
Mus tõuseb vahel vihatunne
ja ma loen mõnda piiblikohta nagu näiteks:
"Tema haavade kaudu oled sa saanud terveks"
lausa vihase moega.
Sellel on oma põhjus.
Kui ma sain teada, et Ta on kandnud minu haigused,
kandnud minu tõved ja ma sain sellele pihta
või õigemini mõistsin seda, kui mitte kasutada slängi,
sain sellest aru, et ta kandis need ära,
siis miks mina peksin neid kandma, kui Tema on need juba ära kandnud?
Ja kui me kuulsime veel seda, et on inimesi,
kes on tõepoolest seda tõde mõistnud
ja suutnud võtta vastu tervenemise iseendale, oma lastele
ja palvetavad ka teiste eest, et teised saaks terveks,
siis ma sain tõesti vihaseks.
Viha selle haiguse vastu, selle vastiku röövli vastu,
kes tuleb minu pereellu, hävitab mu puhkused, mu laste elud.
Ma tean, et saan kogu aeg vanemaks ja haigused ohustavad mind rohkem,
aga Jeesuse nimel ma ei taha seda oma ellu!
Kogu mu sisemine viha kerkib selle haiguse vastu:
"Ma ei taha sind!"
See on nagu see siga, kes tuleb minu elutuppa
ja ma olen nii vihane ja ma ei taha seda.
Nii et mõnikord pean haarama tal turjast
ja viskama ta välja!
Ma vajan suurt kindlameelsust, et ta tõepoolest läheks ära.
See ei lähe ära, kui pobisen vaid: "Tema haavade kaudu olen terve..."
See ei lähe nii.
Pean ikka korralikult vihastama ja mul peab saama tõesti kõrini.
Jeesuse nimel.
Minu tahe peab tõusma: "Mina ise ei taha enam seda!"
"Nüüd olgu sellega lõpp, Jeesuse nimel!"
Seiske Saatanale kindlas usus vastu ja ta põgeneb teie juurest.
Nüüd te siis teate, miks Joy on vahel nii vihane.
Jõllitab tigedalt ja vibutab sõrme.
Teile ma muidugi ei vibuta.
Ja ka Jumala Sõnale mitte,
vaid sellele vastikule vargale, kes ka sinu elu varastab.
Kõtt, välja!
Välja Jumala laste elust!
See on tõesti eluala,
millel oleme võidelnud näiteks majandusküsimustes.
Oleme lihtsalt kuulutanud,
et kui Jumal lubab, et Tema õnnistus on meie üle,
siis kuulutame seda.
Oleme käskinud rahanappusel ja kogu puudusel lahkuda me elust
ning oleme näinud, et ka sellel teemal see toimib.
Jumal on andnud sulle ja mulle autoriteedi ja see on miski,
mis peaks sinus täna pead tõstma.
Sa ei pea sallima seda pimedust,
mis on tulnud varastama, tapma ja hävitama su elu.
Jeesus on tulnud, et sul oleks elu ja kõike ülirohkesti.
Tema, kes on sinus, on suurem, kui see, kes on maailmas.
Võib tunduda, et see võiks käia nii, et ütled Jeesusele: "Tule ja aita!"
Ja siis Ta aitab.
Jah, Ta tuleb ka siis, aga Ta tahab, et me mõistame,
et meil on see autoriteet ja meelevald,
et võime tõusta pimeduse vastu igal hetkel.
Ta on andnud selle meile.
Me oleme Kristuses rohkem kui võitjad.
Autoriteet, mis on Jeesuse nimes ja selle kasutamises, toimib
ja sa saad tõusta.
Mõnikord see nõuab südikust ja tugevamat võitlemist,
aga Jumala Sõna võidab alati.
Olen olnud kaks korda
paari inimese pärast pikemas võitlemises
ja me pidime võitlema pimeduse ja vaenlase vägede vastu
nende inimeste eludes üle tunni.
Aga me seisime vastu ja käskisime vaenlasel lahkuda
ja ta lahkuski.
Mõlemad inimesed said täielikult vabaks. Halleluuja!
Tänu Jeesus,
et meile kõigile on antud meelevald kogu vaenlase väe vastu.
Tänu, et Sina annad igale vaatajale täna täiesti uue usu, autoriteedi,
mõistmise ja ilmutuse sellest, et oleme Kuninga lapsed
ja me ei pea taluma pimedust.
Kui me käsime vaenlasel lahkuda Jeesuse nimel, siis ta lahkub.
Tänu Jeesus, et see toimib meie kõigi eludes Jeesuse nimel!
Aamen.
Jumala Sõna tõesti toimib.
Jumala Sõna toimib igas eluvaldkonnas.
Ka külvamise ja lõikamise osas. Kõikides valdkondades.
TV7 on imeline tööpõld, millesse tasub külvata.
Usume sajaprotsendiliselt, et see, kes sellesse töösse külvab,
saab ise mitmekordse õnnistuse tagasi.
Isegi, kui ei saaks ja sul pole niisugust usku, siis meil on ikkagi!
Aga kui sul ka pole, tasub ikkagi sellesse töösse panustada.
Võid seda teha täna õhtul helistades numbril 900 1777 (7 eur)
või kasutada kontonumbreid, mida näed peagi ekraanil.
Ole õnnistatud Jeesuse nimel! Aamen.
Tõlge: Meeli Martin
Swedbank EE052200221048388411 SEB EE441010220109461019 Saaja: Taevas TV7